તે રોડ પર આવીને ઊભી રહી…..બીક,ચિંતાને ઉપરા ઉપરી આઘાતથી તેની મત મારી ગઈ હતી .હવે તે પણ આપઘાત કરવાનું વિચારી રહી હતી.પરતું તેને તે પહેલા ઘેર જઈ સુરેન્દ્રને છેલ્લીવાર જોઈ લેવાનો વિચાર આવ્યો.વહેલી પરોઢનું અજવાળું થઈ ગયું હતું. તે ઘેર પહોંચી તો ડોકટર ઘરની બહાર નીકળી ગયા હતા અને અંદર ગઈતો પાટા પીંડી કરેલ સુરેન્દ્ર પલંગમાં સૂતો હતો.તેને જોઈ અનિતા ધ્રુસકે ધ્રુસકે રડી રહી હતી….. સુરેન્દ્રએ પણ રવિએ તેને ટેબલ ફટકાર્યું ત્યારે અનિતાના રહેવા દે …રહેવા દે ની ચીસ સાંભળી હતી.તેની આંખમાંથી પણ આંસુ અવિરત વહી રહ્યા હતા. બંનેની આંખો પોતાની કરેલ ભૂલના પસ્તાવાનો એકરાર કરી રહી હતી.